open-index/open-wikipedia-markdown huggingface dataset:
Κοινοβουλευτική ομάδα

Η **Κοινοβουλευτική Ομάδα**, όπως ορίζεται από τον κανονισμό της βουλής, είναι συλλογικό όργανο που προβλέπεται από τον Κανονισμό της Βουλής και αποτελείται από τους βουλευτές ενός κόμματος που εκπροσωπείται στη Βουλή. Οι βουλευτές θεωρείται ότι ανήκουν στην Κοινοβουλευτική Ομάδα του κόμματος με το οποίο εξελέγησαν, εκτός αν δηλώσουν εγγράφως διαφορετικά. Σε περίπτωση διαγραφής ενός βουλευτή απο την κοινοβουλευτική ομάδα με την οποία εξελέγη ή αυτόβουλης αποχώρησης, αυτός έχει τη δυνατότητα να  επιστρέψει τη βουλευτική του έδρα στο κόμμα που ανήκε και να αντικατασταθεί από άλλο πρόσωπο ή να τη διατηρήσει ως ανεξάρτητος βουλευτής. Ελάχιστος αριθμός βουλευτών για να σχηματιστεί Κοινοβουλευτική Ομάδα είναι οι δέκα βουλευτές. Κοινοβουλευτική Ομάδα μπορεί να θεωρηθεί ότι συγκροτείται και από πέντε μόνο βουλευτές, εφόσον το κόμμα τους παρουσίασε ψηφοδέλτια στα 2/3 των εκλογικών περιφερειών της χώρας και συγκέντρωσε πανελλαδικά ποσοστό τουλάχιστον 3% επί του συνολικού αριθμού των εγκύρων ψηφοδελτίων. Επειδή με βάση το ισχύον εκλογικό σύστημα κόμματα που δε συγκέντρωσαν το 3% δεν εκλέγουν βουλευτές, ουσιαστικά η δεύτερη προϋπόθεση θα πληρούται πάντοτε.

Πρόεδρος της Κοινοβουλευτικής ομάδας (ΚΟ) θεωρείται ο αρχηγός του κόμματος (Πρόεδρος, Γενικός Γραμματέας, ή άλλος) με την προϋπόθεση ότι έχει εκλεγεί βουλευτής. Ο πρόεδρος της ΚΟ μπορεί να ορίσει μέχρι τρεις εκπροσώπους του προκειμένου για την κυβερνητική παράταξη και την Αξιωματική αντιπολίτευση. Στις Κοινοβουλευτικές Ομάδες, όπως επίσης και στους ανεξάρτητους βουλευτές παραχωρείται γραμματειακή και άλλη υποστήριξη, ανάλογα με τον αριθμό των μελών της ΚΟ. τα των ΚΟ καθορίζονται από τον και συγκεκριμένα από τα άρθρα 15 έως 20. Οι πρόεδροι των Κοινοβουλευτικών Ομάδων συμμετέχουν στη Διάσκεψη των Προέδρων, συλλογικό όργανο με οργανωτικές αρμοδιότητες στη Βουλή.

## Παραπομπές


Κατηγορία:Βουλή των Ελλήνων
*
Λυχνία ατμών νατρίου

thumb|200px|Λυχνία ατμών νατρίουΟι **λυχνίες ατμών νατρίου** είναι και αυτές, όπως οι λυχνίες ατμών υδραργύρου, κατασκευασμένες με δύο γυάλινα σκεύη, το ένα εντός του άλλου, που παραβάλεται κενό. Το εσωτερικό όμως σ΄ αυτούς δεν απαιτείται να είναι γυαλί αφού η μεν θερμοκρασία του τόξου είναι χαμηλότερη το δε εκπεμπόμενο φως δεν περιέχει υπεριώδεις ακτινοβολίες.

Τα κύρια ηλεκτρόδια του λαμπτήρα ατμών  νατρίου είναι δύο ζεύγη με συνέπεια να εμφανίζουν τέσσερις πόλους, εξωτερικές ακίδες. Μεταξύ των ηλεκτροδίων κατά ζεύγη υπάρχουν νήματα πυράκτωσης που με ιδιαίτερη διάταξη λειτουργούν μόνο στο στάδιο της εκκίνησης.

Με την πυράκτωση και λόγω του αερίου που περιέχει αρχίζει τόξο με συνέπεια προοδευτικά να εξαχνώνεται το μεταλλικό νάτριο που βρίσκεται μέσα και τότε ξεκινάει το τόξο των ατμών του νατρίου. Τότε διακόπτεται αυτόματα η τροφοδότηση των νημάτων. Η δε θερμοκρασία διατηρείται στο σημείο που πρέπει από το ρεύμα του τόξου.
 
Το φως των *λαμπτήρων ατμών νατρίου* είναι έντονο κίτρινο που όμως προκαλεί έντονη χρωματική παραμόρφωση των σωμάτων που φωτίζει. Επειδή αντίθετα, παρουσιάζει πολύ μεγάλη διεισδυτικότητα σε συνθήκες περιορισμένης ορατότητας, π.χ. στην ομίχλη, χρησιμοποιείται στον φωτισμό οδών, λιμένων, κλειστών διαύλων, διωρύγων, γεφυρών κ.λπ.

Οι λαμπτήρες ατμών νατρίου λειτουργούν με τάση λίγο υψηλότερη των 220 V, γι' αυτό και απαιτείται διάταξη ανύψωσης της τάσης του δικτύου π.χ. με μετασχηματιστή ή αυτομετασχηματιστή.

Οι λαμπτήρες αυτοί ανήκουν στην κατηγορία εκείνων του τόξου των ψυχρών φωτεινών πηγών.

Κατηγορία:Φωτεινές πηγές
Βρέστη

thumb|right|200px|Το λιμάνι της Βρέστης
Η **Βρέστη** () είναι πόλη στη Βρετάνη της βορειοδυτικής Γαλλίας, σημαντικό λιμάνι και ναυτική βάση, πρωτεύουσα του νομού Φινιστέρ (Finistère). Είναι το δεύτερο στρατιωτικό λιμάνι στη Γαλλία μετά την Τουλόν και βρίσκεται στο δυτικό άκρο της Βρετάνης.

Ο πληθυσμός της πόλης ανέρχεται στους 139.163 κατοίκους (2015), ενώ η ευρύτερη αστική περιοχή έχει περίπου έχει 320.000 κατοίκους (2015). Η Βρέστη είναι η 25η πιο πυκνοκατοικημένη πόλη στη Γαλλία. Αν και είναι η πιο μεγάλη πόλη του νομού, η πρωτεύουσα είναι το Κεμπέρ (Quimper). Το Πολεμικό Ναυτικό είναι πολύ σημαντικό για την περιοχή, αντιπροσωπεύοντας περίπου 60.000 άτομα με οικογένειες και 2,3 δισ. ευρώ που διοχετεύονται ετησίως στην τοπική οικονομία.

Στον Μεσαίωνα, η ιστορία της Βρέστης ταυτίζεται με την ιστορία του κάστρου της. Στη συνέχεια, ο καρδινάλιος Ρισελιέ την καθιστά στρατιωτικό λιμάνι. Η Βρέστη θα αναπτυχθεί γύρω από το στρατόπεδο, μέχρι το δεύτερο μισό του 20ού αιώνα. Καθώς οι βομβιστικές επιθέσεις κατά τη διάρκεια του Β’ Παγκοσμίου Πολέμου την έπληξαν σοβαρά, το ιστορικό κέντρο της πόλης σχεδόν πλήρως αναστηλώθηκε κατά την Ανασυγκρότηση τα πρώτα μεταπολεμικά χρόνια. Στο τέλος του 20ού και τις αρχές του 21ου αιώνα, η αποβιομηχάνιση της πόλης συνοδεύεται από την ανάπτυξη του τριτογενούς τομέα.

Η Βρέστη είναι σήμερα μια μεγάλη πανεπιστημιακή πόλη με 25.000 φοιτητές. Το πανεπιστήμιο της έχει πολλές σχολές, περιλαμβάνει σχολές μηχανικών, γεωπονική, ιατρική σχολή, τη Σχολή Ναυτικής Εκπαίδευσης των αξιωματικών του Γαλλικού Ναυτικού και πολλές άλλες. Η Βρέστη είναι επίσης ένα σημαντικό κέντρο έρευνας που επικεντρώνεται στον θαλάσσιο τομέα, με ερευνητικά κέντρα, όπως η Τεκνοπόλ Μπρεστ-Ιρουάζ (Technopôle Brest-Iroise), που διευκολύνουν την υλοποίηση αυτών των επιστημονικών και τεχνικών δεξιοτήτων στον οικονομικό και βιομηχανικό τομέα.

Η Βρέστη ανέκαθεν ήταν συνδεδεμένη με τη ναυτική ιστορία της: η Ναυτική Ακαδημία ιδρύθηκε εδώ το 1752, το αεροπλανοφόρο Σαρλ ντε Γκωλ (Charles de Gaulle) κατασκευάστηκε εδώ, και κάθε τέσσερα χρόνια, τον Ιούλιο, φιλοξενεί τη διεθνή ναυτική γιορτή *Les Tonnerres de Brest*, με θέμα τη θάλασσα, τα πλοία και τους ναυτικούς.

## Ιστορία
Το λιμάνι οχυρώθηκε από τον Σεμπαστιάν Βωμπάν (1633-1707). Κατά τον Δεύτερο Παγκόσμιο Πόλεμο, οι Γερμανοί διατηρούσαν στη Βρέστη ναυτική βάση για υποβρύχια. Η πόλη ανοικοδομήθηκε μετά την καταστροφή της στη Μάχη της Βρέστης.
## Έγκλημα
Ο δήμος του Μπρεστ βιώνει μια αυξανόμενη χαλαρότητα όσον αφορά την εγκληματικότητα.

## Γλώσσα
Στη Βρέστη, εκτός από την επίσημη γλώσσα, τα γαλλικά, ομιλείται κι η βρετονική γλώσσα, που διδάσκεται σε κάποια σχολεία.

Πριν τη γαλλική Επανάσταση, η Βρέστη ήταν η μόνη γαλλόφωνη πόλη στη δυτική Βρετάνη.

## Παραπομπές


## Εξωτερικοί σύνδεσμοι

Βρεστη
Λαμπτήρας φθορισμού

thumb|Ποικιλία ειδών λαμπών φθορισμού. Πάνω, δύο συμπαγείς λάμπες φθορισμού. Κάτω, δύο συνήθεις σωλήνες. Αριστερά, ένα σπίρτο που χρησιμοποιείται για να δείξει την κλίμακα.

Ο **λαμπτήρας φθορισμού** είναι ένας λαμπτήρας εκκένωσης αερίου ο οποίος χρησιμοποιεί ηλεκτρισμό για την διέγερση ατμών υδραργύρου. Οι λαμπτήρες αυτοί υπάρχουν σε διάφορα σχήματα και μεγέθη, με τα πιο κοινά αυτών του σωλήνα (χρησιμοποιούνται για τον φωτισμό γραφείων και καταστημάτων) και του συμπαγούς λαμπτήρα φθορισμού (χρησιμοποιείται για τον φωτισμό σπιτιών). Κατασκευάζονται σε τυποποιημένα μήκη, τα ευθύγραμμα, και διαμέτρους, τα κυκλικά και για τάσεις δικτύου 220 V και 110 V.

Ο σωλήνας των λαμπτήρων αυτών περιέχει δύο νήματα πυράκτωσης, αέρια, άζωτο, αργό και μια σταγόνα υδραργύρου. Επίσης εσωτερικά ο σωλήνας είναι επιχρισμένος με φθορίζουσα ουσία που συνήθως είναι φωσφόρος. Εξ αίτιας του υδραργύρου που περιέχουν απαιτείται ιδιαίτερη προσοχή στον χειρισμό αυτών, αν σπάσουν, από τραυματισμό ή σε εισπνοή σκόνης που πιθανόν να εκτοξευθεί.

## Δείτε επίσης
*Λαμπτήρας πυράκτωσης

Κατηγορία:Φωτεινές πηγές
Κατηγορία:Ηλεκτρικοί λαμπτήρες
Δημοκρατικό Κόμμα

Παγκοσμίως έχουν υπάρξει πολλά πολιτικά κόμματα που χρησιμοποίησαν το όνομα **Δημοκρατικό Κόμμα**:

* Δημοκρατικό Κόμμα (Ελλάδα)

* Ευρωπαϊκό Δημοκρατικό Κόμμα
* Δημοκρατικό Κόμμα (Ιταλία)
* Δημοκρατικό Κόμμα Αλβανίας
* Δημοκρατικό κόμμα (Ανατολικό Τιμόρ)
* Δημοκρατικό Κόμμα (Γερμανία)
* Δημοκρατικό Κόμμα (ΗΠΑ)
* Δημοκρατικό Κόμμα (Κύπρος)
* Δημοκρατικό Κόμμα (Τουρκία)
Μυλούζ

Η **Μυλούζ** ή εξελληνισμένα ** Μυλούζη**(, προφ. *Μιλούζ* [], , τοπικά αλσατικά: *Mìlhüsa*[]) είναι πόλη της ανατολικής Γαλλίας κοντά στα ελβετικά και γερμανικά σύνορα. Είναι η μεγαλύτερη πόλη στον νομό του Άνω Ρήνου (*haut-Rhin*) και η δεύτερη μεγαλύτερη στην Αλσατία μετά το Στρασβούργο.

Ο πληθυσμός της στην οριζόμενη δημοτική περιοχή της (αποτελείται από 16 κοινότητες) είναι περίπου 110.000 κάτοικοι, αλλά το αστικό συγκρότημά της είναι ουσιαστικά μεγαλύτερο από αυτό (230.000 κάτοικοι).

Η πόλη μοιράζεται ένα αεροδρόμιο με τη Βασιλεία και το Φράιμπουργκ. 

## Αξιοθέατα
* Πόλη του Αυτοκινήτου - Εθνικό Μουσείο Αυτοκινήτου - Συλλογή Σλούμπφ

## Προσωπικότητες
* Γιόχαν Χάινριχ Λάμπερτ

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλσατίας
Ίνσμπρουκ

thumb|250px|Το Ίνσμπρουκ.
thumb|250px|Το βασιλικό παλάτι «Χόφμπουργκ»

Το **Ίνσμπρουκ** () είναι πόλη στη δυτική Αυστρία και πρωτεύουσα του ομοσπονδιακού κρατιδίου του Τυρόλου, της κυριότερης τουριστικής επαρχίας της Αυστρίας. Είναι χτισμένη στη συμβολή των ποταμών Σιλ και Ιν, στην ευρεία κοιλάδα μεταξύ των υψηλών βουνών Νορντκέτε (Χαφελέκαρ, 2.334 μ.) στον βορρά, Πατσερκόφελ (2.246 μ) και Σέρλες (2.718 μ) στον νότο, γι' αυτό και είναι διεθνώς διάσημο κέντρο χειμερινού αθλητισμού. Το όνομα της πόλης μεταφράζεται «γέφυρα πάνω στον ποταμό Ινν» (γερμ. *Brücke* = γέφυρα). Στη μητροπολιτική περιοχή μένουν 190.000 μόνιμοι κάτοικοι και περίπου 30.000 φοιτητές. Δύο φορές ήταν διοργανώτρια χειμερινών ολυμπιακών αγώνων, το 1964 και το 1976.

## Ιστορία
Στη σημερινή συνοικία Βίλτεν υπήρχε κάποτε το ρωμαϊκό στρατόπεδο της Βελντιντένα. Ωστόσο, ιδρυτές της πόλης θεωρούνται οι κόμητες του Άντεχ, που το 1187 έχτισαν στο σημείο αυτό έναν οικισμό. Κατά τον Μεσαίωνα εξελίχθηκε σε σημαντικό εμπορικό σταθμό. Το 1964 και το 1976 φιλοξένησε τους Χειμερινούς Ολυμπιακούς Αγώνες, αν και ορισμένα αγωνίσματα έγιναν στο Άξαμερ Λίτσουμ, 20 χλμ. νοτιοδυτικά από την πόλη.

## Αξιοθέατα
Στη δεξιά όχθη του ποταμού Ιν, που διασχίζει το Ίνσμπρουκ, βρίσκεται η Παλαιά Πόλη, στην οποία οδηγεί η φαρδιά Μαρία-Τερέζιεν-Στράσε με τον ψηλό στύλο της Αγίας Άννας (1706). Τα εντυπωσιακότερα ιστορικά κτήρια βρίσκονται στη Χέρτσογκ-Φρίντριχ-Στράσε, τη Στάτπλατς, τη Χόφγκασε και το Ρένβεγκ. Άλλα σημαντικά αξιοθέατα είναι το Σλος Άμπρας, στα νότια προάστια, και το Πανόραμα της Μάχης του Μπεργκ Ίζελ.
*Χέρτσογκ-Φρίντριχ-Στράσε. Είναι ο κεντρικός δρόμος της παλαιάς πόλης και πλαισιώνεται από προσόψεις μπαρόκ σπιτιών.
*Χέλμπλινγκχαους. Το γωνιακό κτήριο στον αρ. 10 της Χέρτσογκ-Φρίντριχ-Στράσε είναι χτισμένο σε πρώιμο γοτθικό ρυθμό. Τα ροκοκό γυψοτεχνήματα προστέθηκαν το 1725. 
*Στάτουρμ. Πύργος του 14ου αιώνα, δίπλα στο Παλαιό Δημαρχείο. Η σημερινή αναγεννησιακού ρυθμού μορφή του χρονολογείται στα 1560. Έχει ύψος 56 μ. και προσφέρει ωραία θέα στην πόλη.
*Γκόλντενες Νταχλ. Το σύμβολο του Ίνσμπρουκ, η Χρυσή Στέγη, είναι ουσιαστικά ένα προεξέχον παράθυρο που πρόσθεσε το 1500 ο Μαξιμιλιανός Α΄ της Αγίας Ρωμαϊκής Αυτοκρατορίας στην παλιά κατοικία του Φρειδερίκου Γ', καλυμμένο με 2.657 επίχρυσα χάλκινα πλακίδια.
*Ντομ Σανκτ Γιάκομπ. Ο μπαρόκ καθεδρικός ναός κοσμείται με εντυπωσιακές νωπογραφίες του Κοσμά Δαμιανού Άσαμ και από την *Παναγία με το Θείο Βρέφος* του Λούκας Κράναχ του Πρεσβύτερου.
*Χόφμπουργκ. Το εσωτερικό του αυτοκρατορικού ανακτόρου ξαναχτίστηκε σε ρυθμό ροκοκό επί Μαρίας Θηρεσίας, σε σχέδια των Γιόχαν Μάρτιν Γκουμπ και Κόνσταντιν Γιόχαν Βάλτερ.
*Χόφκιρχε. Η εκκλησία της αυλής (1553-1563) ήταν αρχικά μαυσωλείο του Μαξιμιλιανού, πλαισιωμένο από επιβλητικά αγάλματα. Ανακαινίστηκε σε ρυθμό μπαρόκ από τον Γκέοργκ Άντον Γκουμπ.

## Παραπομπές



Κατηγορία:Πόλεις της Αυστρίας
Κατηγορία:Διοργανώτριες πόλεις Χειμερινών Ολυμπιακών Αγώνων
Λιντς (Αυστρία)

μικρογραφία|285x285εσ|Πανοραμική άποψη του Λιντς.
Το **Λιντς** (, ) είναι η τρίτη μεγαλύτερη πόλη της Αυστρίας και πρωτεύουσα του κρατιδίου της Άνω Αυστρίας (Oberösterreich). Βρίσκεται στο βόρειο κέντρο της Αυστρίας, περίπου 30 χλμ. νότια των τσεχικών συνόρων, και στις δύο πλευρές του Δούναβη, του μακρύτερου ποταμού της Ευρωπαϊκής Ένωσης. Ο πληθυσμός της πόλης είναι 212.538 κάτοικοι (2024) και 300.000 μαζί με τα προάστια.

## Ιστορία
Η πόλη ήταν μέρος της Ρωμαϊκής Αυτοκρατορίας και ιδρύθηκε από τους Ρωμαίους, με το όνομα "Lentia", αλλά υπήρχε ήδη ένας Κελτικός οικισμός που ονομάζοταν "Lentos", και για πρώτη φορά σημειώνεται το 799 μ.Χ.. Ήταν μια επαρχιακή πόλη και τοπική κυβέρνηση της Αγίας Ρωμαϊκής Αυτοκρατορίας, και ήταν ένα σημαντικό εμπορικό σημείο που συνδέει πολλές διαδρομές, από τις δύο πλευρές του ποταμού Δούναβη, από την Ανατολή προς τη Δύση και τη Βοημία και την Πολωνία από τον Βορρά προς τα Βαλκάνια και την Ιταλία στον νότο. Σημαντικός κάτοικος της πόλης ήταν ο Γιοχάνες Κέπλερ, ο οποίος πέρασε πολλά χρόνια της ζωής του στην πόλη σπουδάζοντας μαθηματικά. Ένας άλλος διάσημος πολίτης ήταν ο Άντον Μπρούκνερ, ο οποίος πέρασε τα έτη μεταξύ 1855 και 1868 εργαζόμενος στην τοπική εκκλησία ως οργανοπαίκτης και ως συνθέτης στην πόλη. Ο Αδόλφος Χίτλερ γεννήθηκε στην παραμεθόρια πόλη Μπράουναου αμ Ιν, αλλά μετακόμισε στο Λιντς σε παιδική ηλικία. Το Μαουτχάουζεν, ένα από τα τελευταία ναζιστικά στρατόπεδα συγκέντρωσης που ελευθερώθηκαν, βρίσκεται σε απόσταση 25χλμ. από το Λιντς.

## Πολιτισμός
Το 2009 επιλέχθηκε το Λιντς ως η Πολιτιστική πρωτεύουσα της Ευρώπης. Από τον Δεκέμβριο του 2014 το Λιντς είναι μέλος του δικτύου δημιουργικών πόλεων της UNESCO (UCCN) ως πόλη των καλλιτεχνικών μέσων. Οι πόλεις λαμβάνουν αυτόν τον τίτλο για να εμπλουτίσουν τον αστικό τρόπο ζωής μέσω της χορηγίας και της επιτυχημένης ενσωμάτωσης της τέχνης, των μέσων ενημέρωσης και της συμμετοχής της κοινωνίας σε αυτές τις μορφές ηλεκτρονικής τέχνης. Το Λιντς είναι γνωστή σήμερα ως πόλη πολιτισμού και πανεπιστημιακή πόλη. Το μεγαλύτερο πανεπιστήμιο της πόλης είναι το Πανεπιστήμιο Γιοχάνες Κέπλερ με 24.000 φοιτητές (το 2024).

## Πινακοθήκη

Αρχείο:DonauNacht.jpg|Δούναβη με Lentos μουσείο τέχνης
Αρχείο:Linz Ars electronica center rotblau DL.jpg|Ars electronica center
Αρχείο:Austria august2010 0109.jpg|Κρατική Πινακοθήκη
Αρχείο:Linz-Innenstadt - Musiktheater.jpg|Μουσική Θέατρο
Αρχείο:PlacodeLinz.jpg|Πλατεία κύρια
Αρχείο:Linz Hofberg 10 Apothekerhaus-1644.jpg|Ιστορικό Κέντρο
Αρχείο:Linz, Kremsmünsterer Stifthaus, 15.jpeg|Ιστορικό Κέντρο
Αρχείο:Poestlingberg 20050429.jpg|Pöstlingberg
Αρχείο:Linz Donau Austria.jpg|Urfahranermarkt κοντά στον Δούναβη


## Παραπομπές


## Εξωτερικοί σύνδεσμοι
* 
* 
* 

Κατηγορία:Πόλεις της Αυστρίας
Κατηγορία:Παραδουνάβιες πόλεις
Λαμπτήρας αναλαμπής

Οι **λαμπτήρες αναλαμπής** λεγόμενοι κοινώς **φλας** χρησιμοποιούνται ευρύτερα σε φωτογραφήσεις ή παρόμοιες άλλες εφαρμογές όπου απαιτείται ο φωτισμός να είναι ισχυρός αλλά όχι παρατεταμένος. Επίσης χρησιμοποιούνται και στις περιπτώσεις που απαιτείται τακτική διακοπή κατά ελεγχόμενα διαστήματα όπως στις στροβοσκοπικές παρατηρήσεις ή ακτινοβολίες.
Υπάρχουν δύο ειδών φλας. Οι παλαιοί, που η αναλαμπή γινόταν με ταχεία καύση ινών μαγνησίου που προκαλούνταν από τη διέλευση ηλεκτρικού ρεύματος, με συνέπεια μετά από κάθε αναλαμπή ο λαμπτήρας να καταστρέφεται και να απαιτείται αντικατάστασή του. Αυτό σημαίνει πως ένας τέτοιος λαμπτήρας δεν μπορεί να χρησιμοποιηθεί σε στροβοσκοπική παρατήρηση.

Στο δεύτερο τύπο λαμπτήρων φλας η αναλαμπή οφείλεται σε ηλεκτρική εκκένωση. Αυτοί οι νεότεροι αποτελούνται από ένα σωλήνα με αέριο και δύο ηλεκτρόδια. Τα ηλεκτρόδια όμως αυτά συνδέονται με ένα πυκνωτή. Ο φορτισμένος πυκνωτής εκκενώνεται μέσα από το αέριο και προκαλεί ισχυρή αναλαμπή. Η μέση τιμή της εκπεμπόμενης φωτεινής ροής φθάνει τα 3Χ106 lm. Η δε τάση του πυκνωτή είναι λίγο μικρότερη από εκείνη που χρειάζεται για ν΄ αρχίσει η εκκένωση. Έτσι για να επιτευχθεί αυτή δίνεται μια ηλεκτρική ώθηση από ένα σύρμα που περιβάλει τον σωλήνα στον οποίο γίνεται η εκκένωση.

*Οι *λαμπτήρες αναλαμπής* ανήκουν στη κατηγορία των ψυχρών φωτεινών πηγών.

Κατηγορία:Φωτεινές πηγές
Κατηγορία:Ηλεκτρικοί λαμπτήρες
Τούρκου

right|350px|thumb|Η πόλη Τούρκου τη νύχτα
Το **Τούρκου** (, ), ιδρύθηκε τον 13ο αιώνα και είναι η παλαιότερη και τρίτη μεγαλύτερη πόλη στη Φινλανδία, με πληθυσμό 187.604 κατοίκων (2016). Βρίσκεται στο νοτιοδυτικό σημείο της χώρας, είναι η κύρια πόλη της περιοχής και της επαρχίας της δυτικής Φινλανδίας, καθώς επίσης και το κέντρο της τρίτης μεγαλύτερης αστικής περιοχής της χώρας, με 269.057 κατοίκους (2016).

Στο Τούρκου κατοικεί ένας από τους μεγαλύτερους πληθυσμούς Σουηδικής καταγωγής Φινλανδών πολιτών στη χώρα, αφού το 5,2% των κατοίκων της μιλάει τη σουηδική γλώσσα ως μητρική. Η φινλανδική λέξη για τους κατοίκους του Τούρκου είναι turkulaiset (ενικός turkulainen). Λόγω της θέση του, ο λιμένας του Τούρκου είναι ένας από τους πιo πολυσύχναστους θαλάσσιους λιμένες στη Φινλανδία. Από εκεί φεύγουν πολλοί ταξιδιώτες για Μαρίεχαμν την πρωτεύουσα των νήσων Ώλαντ και για Στοκχόλμη. Επιπλέον, το αεροδρόμιο του Τούρκου είναι το πέμπτο μεγαλύτερο της χώρας και το δεύτερο μεγαλύτερο εμπορικό αεροδρόμιο.

Το Τούρκου έχει μια πολιτιστική ταυτότητα ως ιστορικό κέντρο της Φινλανδίας, δεδομένου ότι ήταν η μεγαλύτερη πόλη στη χώρα έως το 1840. Το 2011 ήταν Πολιτιστική Πρωτεύουσα της Ευρώπης, μαζί με το Τάλιν, την πρωτεύουσα της Εσθονίας. Ήταν επίσης η πρώτη πρωτεύουσα της χώρας (1809-1812). Φιλοξένησε επίσης το πρώτο πανεπιστήμιο της χώρας, τη Βασιλική Ακαδημία του Ώμπο (Åbo Kungliga Akademi) η οποία το 1809 μετονομάστηκε σε Αυτοκρατορική Ακαδημία του Τούρκου και το 1828 μεταφέρθηκε στο Ελσίνκι για να αποτελέσει το πανεπιστήμιο της εκεί πόλης.

Η έκταση του Τούρκου στις μετρήσεις της 1ης Ιανουαρίου 2011 ήταν 306,37 τετραγωνικά χιλιόμετρα, εκ των οποίων τα 60,7 τ.χλμ. είναι έκταση νερού. Ο ποταμός Άουραγιοκι, ο οποίος διασχίζει το κέντρο της πόλης είναι απ' τους μεγαλύτερους της νοτιοδυτικής Φινλανδίας και απ' τους πιο σημαντικούς για ολόκληρη τη Φινλανδία.

Το κλίμα του είναι ηπειρωτικό, με μέση ετήσια θερμοκρασία 6°C και ετήσια βροχόπτωση 700 χιλιοστά. Πυκνό στρώμα χιονιού δημιουργείται συνήθως την Πρωτοχρονιά, ενώ λευκά Χριστούγεννα έχει 6 με 8 στις 10 φορές. Επίσης, στις 9 Ιουλίου 1914 στο Τούρκου καταμετρήθηκε μία απ' τις υψηλότερες θερμοκρασίες όλων των εποχών στη Φινλανδία, 35,9°C. Μάλιστα, αυτή ήταν η υψηλότερη στη Φινλανδία έως τον Ιούλιο του 2010, όταν στο αεροδρόμιο του Γιόενσουου καταγράφηκε το νέο ρεκόρ των 37,2°C.

## Αδελφοποιημένες πόλεις

Οι αδελφοποιημένες πόλεις του Τούρκου είναι:
* Μπέργκεν Νορβηγία από το 1946
* Γκέτεμποργκ Σουηδία από το 1946
* Ώρχους Δανία από το 1946
* Αγία Πετρούπολη Ρωσία από το 1953
* Γκντανσκ Πολωνία από το 1958
* Κωνστάντζα Ρουμανία από το 1963
* Βάρνα Βουλγαρία από το 1963
* Ρόστοκ Γερμανία από το 1963
* Κολωνία Γερμανία από το 1967
* Σέγκεντ Ουγγαρία από το 1971
* Μπρατισλάβα Σλοβακία από το 1976
* Φλωρεντία Ιταλία από το 1992
* Τιανγίν Κίνα από το 2000
* Τάρτου Εσθονία από το 2008

## Παραπομπές


## Εξωτερικοί σύνδεσμοι
* 
* 

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Τοπικό διαμέρισμα

Ο όρος **Τοπικό διαμέρισμα** περέγραφε την υποδιαίρεση Καποδιστριακού δήμου ή μίας κοινότητας του προαναφερθέντος προγράμματος. Ο όρος εισήχθη το 2006, με τον νόμο 3463/2006 αντικαθιστώντας τα δημοτικά και κοινοτικά διαμερίσματα. Ωστόσο ο όρος δεν επικράτησε. Σύμφωνα με τον ίδιο νόμο, σε δημοτικά διαμερίσματα διαιρούνται οι έδρες δήμων που έχουν πληθυσμό πάνω από 100.000, σύμφωνα με την Απογραφή του 2001. Διοικητικά δεν αποτελούσαν αυτοδιοικούμενο θεσμό όμως διέθεταν δικό τους συμβούλιο. Καταργήθηκε το 2011 για να αντικατασταθεί πάλι με τον όρο (δημοτική ή τοπική) Κοινότητα.

## Παραπομπές


Κατηγορία:Υποδιαιρέσεις τοπικής αυτοδιοίκησης στην Ελλάδα
Ουψάλα

right|250px|thumb|Ο κεντρικός σιδηροδρομικός σταθμός της Ουψάλας.
right|250px|thumb|Το κάστρο της Ουψάλας.
right|250px|thumb|Ο Βοτανικός κήπος της Ουψάλας.

Η **Ουψάλα** (σουηδικά: *Uppsala*, ) είναι πόλη στην κεντρική Σουηδία και βρίσκεται περίπου 70 χιλιόμετρα βόρεια της Στοκχόλμης. Είναι η τέταρτη μεγαλύτερη πόλη στη Σουηδία με 140.454 κατοίκους (συμπεριλαμβανομένων των άμεσων περιχώρων - ο δήμος της Ουψάλας περιλαμβάνει 195.373 κατοίκους το 2010). Η Ουψάλα είναι η πρωτεύουσα του νομού της Ουψάλας (*Uppsala Län*) και εκκλησιαστικό κέντρο της Σουηδίας, με την έδρα του Αρχιεπισκόπου της Σουηδίας να βρίσκεται στην πόλη από το 1164. Η Ουψάλα είναι, επίσης, διάσημη για το πανεπιστήμιό της, το παλαιότερο στη Σκανδιναβία και τη βόρεια Ευρώπη (ιδρύθηκε το 1477), με πάνω από 50.000 φοιτητές.

## Παραπομπές


## Εξωτερικοί σύνδεσμοι
* 
* 
* 

Κατηγορία:Πόλεις της Σουηδίας
Ούμεο

thumb|right|250px|Το πανεπιστήμιο του Ούμεο.
Το **Ούμεο** (Σουηδικά: *Umeå*  [ˈʉːmɛo]) είναι πόλη και δήμος στο νομό Βεστέρμποτεν, στη Σουηδία.

Ιδρύθηκε το 1622 και είναι σήμερα το κέντρο της εκπαίδευσης σε τεχνολογία και ιατρική, με ένα πανεπιστήμιο και πάνω από 30.000 σπουδαστές. Είναι η μεγαλύτερη πόλη στη βόρεια Σουηδία, με 79.594 κατοίκους (2010). Διοικητικά είναι έδρα του ομώνυμου δήμου, με 116.206 κατοίκους (Σεπτέμβριος 2011). Το Ούμεο είναι μία από τις γρηγορότερα αναπτυσσόμενες πόλεις της Σουηδίας, καθώς επεκτείνεται με γρήγορο ρυθμό εδώ και μερικές δεκαετίες. Η αύξηση επιταχύνθηκε το 1965, τη χρονιά που ιδρύθηκε το Πανεπιστήμιο της πόλης. Η μέση ηλικία των 116.000 ανθρώπων που ζουν στο δήμο Ούμεο είναι τα 37 έτη. Γίνονται προσπάθειες να αυξηθεί ο πληθυσμός του Ούμεο ακόμη περισσότερο - ο στόχος είναι να ξεπεράσει τις 150.000 πριν από το 2050. Αυτή τη στιγμή κάθε έτος κατασκευάζονται 700 έως 800 νέα διαμερίσματα.

Η πόλη είναι κέντρο της έρευνας, της τέχνης και του πολιτισμού. Η πόλη ορίστηκε Πολιτιστική Πρωτεύουσα της Ευρώπης για το 2014.

## Γεωγραφία-Κλίμα
Το Ούμεο είναι χτισμένο στις ακτές του Βοθνιακού κόλπου σε απόσταση 600 χιλιομέτρων βορείως της Στοκχόλμης και 400 χιλιόμετρα νότια του Αρκτικού κύκλου, απέναντι από τη Φιλανδική πόλη Βάασα, με την οποία συνδέεται με πορθμείο.

Το κλίμα της πόλης χαρακτηρίζεται ως υποπολικό, με σύντομα αλλά σχετικά θερμά καλοκαίρια και μεγάλους σε διάρκεια χειμώνες.

## Παραπομπές


## Εξωτερικοί σύνδεσμοι

* 


Κατηγορία:Πόλεις της Σουηδίας
Κοινοτικό διαμέρισμα

Ο όρος **Κοινοτικό διαμέρισμα** περιέγραφε την υποδιαίρεση της Κοινότητας του Προγράμματος Καποδίστριας. Ο όρος εισήχθη το 1999, δύο χρόνια μετά την ψήφιση του νόμου 2539/97 και καταργήθηκε με τον νόμο 3463/2006 για να αντικατασταθεί με τον όρο Τοπικό διαμέρισμα. Διοικητικά δεν αποτελούσαν αυτοδιοικούμενο θεσμό όμως διέθεταν δικό τους συμβούλιο.

Τα κοινοτικά διαμερίσματα αντιπροσώπευαν την επικράτεια κοινοτήτων που συγχωνεύθηκαν σε μία μεγαλύτερη Κοινότητα.

## Δείτε επίσης
* Τοπικό Διαμέρισμα

## Εξωτερικοί σύνδεσμοι
*ΦΕΚ Α' 08.06.2006 (Νόμος 3463/2006)

Κατηγορία:Πρώην διοικητικές διαιρέσεις της Ελλάδας
Δημοτικό διαμέρισμα

Ο όρος **Δημοτικό διαμέρισμα** περιέγραφε την υποδιαίρεση Καποδιστριακού δήμου. Ο όρος εισήχθη το 1999, δύο χρόνια μετά την ψήφιση του νόμου 2539/97 και καταργήθηκε με τον νόμο 3463/2006 για να αντικατασταθεί με με τον όρο Τοπικό διαμέρισμα. Διοικητικά δεν αποτελούσαν αυτοδιοικούμενο θεσμό όμως διέθεταν δικό τους συμβούλιο.

Τα δημοτικά διαμερίσματα αντιπροσώπευαν την επικράτεια δήμων ή κοινοτήτων που συγχωνεύθηκαν σε έναν μεγαλύτερο δήμο.

Σύμφωνα με το άρθρο 117 του Νόμου 3463/2006 σε δημοτικά διαμερίσματα διαιρούνται οι οικισμοί-έδρες δήμων που έχουν πληθυσμό πάνω από 100.000 κατοίκους. Οι δήμοι των οποίων οι έδρες έχουν περισσότερους από 100.000 κατοίκους και διαιρούνται σε δημοτικά διαμερίσματα είναι οι εξής:

Οι δήμοι Πατρέων, Ηρακλείου και Λαρισαίων διαιρούνται και σε τοπικά διαμερίσματα, αφού απαρτίζονται και από άλλους οικισμούς πλην της έδρας τους. Σε δημοτικά διαμερίσματα χωρίζεται μόνο η έδρα τους. Σε παρένθεση είναι ο πραγματικός πληθυσμός των δήμων και των οικισμών κατά την απογραφή του 2001.

Με τον πιο πρόσφατο νόμο 3852/2010, γνωστό και ως πρόγραμμα Καλλικράτης, τα δημοτικά διαμερίσματα μετονομάστηκαν σε δημοτικές κοινότητες.

## Παραπομπές


δημοτικη ενοτητα Αμαξαδων
ΕΡΤ Τρίπολης

Ο **Ραδιοφωνικός Σταθμός Τρίπολης** (**ΕΡΤ Τρίπολης**) είναι ένας από τους 19 περιφερειακούς σταθμούς της Ελληνικής Ραδιοφωνίας.

## Ιστορία
Ξεκίνησε στις 10 Ιουλίου 1949 μέσω ενός πομπού μεσαίων κυμάτων που έφτιαξε ο Σπαρτιάτης ηλεκτρονικός που εργαζόταν στην Τρίπολη Φάνης Ανδριώτης. Το 1968 εντάχθηκε στο Υπουργείο Εθνικής Άμυνας και λειτουργούσε ως «Ραδιοφωνικός Σταθμός Ενόπλων Δυνάμεων».

Το 1982 μετονομάστηκε σε «Ραδιόφωνο της ΕΡΤ2» και μετέπειτα «ΕΡΑ 4» και έως το κλείσιμο της ΕΡΤ λειτουργούσε ως «ΕΡΑ Τρίπολης».

Από τον Οκτώβριο του 1991 μέχρι το Νοέμβριο του 2011 εξέπεμπε στους 95.3 MHz από όπου εκπέμπει σήμερα η ΕΡΑ Σπορ και από τότε εκπέμπει στους 101.5 MHz. Στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ η οποία έγινε στις 11 Ιουνίου του ίδιου έτους.

Ο σταθμός καλύπτει το μεγαλύτερο μέρος της περιφέρειας Πελοποννήσου.

## Παραπομπές


## Εξωτερικοί σύνδεσμοι
*Ιστοσελίδα της ΕΡΑ Τρίπολης

Κατηγορία:Ελληνική Ραδιοφωνία
Πανεπιστήμιο Λίβερπουλ Τζον Μουρς

Το πανεπιστήμιο **Τζον Μουρς** (Αγγλ. *Liverpool John Moores University*) βρίσκεται στο Λίβερπουλ της Αγγλίας. Το πανεπιστήμιο πριν πάρει την ονομασία που έχει τώρα ονομαζόταν πολυτεχνικό πανεπιστήμιο του Λίβερπουλ. Υπάρχουν αλλα δύο πανεπιστήμια στην πόλη του Λίβερπουλ, το πανεπιστήμιο Λίβερπουλ και το Λίβερπουλ «Χόουπ» (''Hope''). Οι σπουδαστές του Τζον Μουρς φθάνουν τους 23.000 συμπεριλαμβανομένων και φοιτητών από άλλες χώρες.

## Θέση
thumb|left|250px|Άποψη του Πανεπιστημίου

Το κεντρικό κτίριο του πανεπιστημίου βρίσκεται στην οδό Μπάιρομ (Αγγλ. Byrom Street). Στο κεντρικό αυτό κτίριο στεγάζονται οι περισσότεροι τομείς του πανεπιστημίου, ωστόσο, το πανεπιστήμιο έχει δημιουργήσει και άλλα κτίρια τα οποία είναι διασκορπισμένα στο κέντρο του Λίβερπουλ.

## Εξωτερικοί σύνδεσμοι
* (Αγγλικά) Liverpool Student Accommodation
* (Αγγλικά) Liverpool John Moores University
* (Αγγλικά) Liverpool Students' Union
* (Αγγλικά) John Moores University Alumni Association
* (Αγγλικά) re:load - student magazine.
* (Αγγλικά) Shout FM - student radio station.



Μουρς
Κατηγορία:Λίβερπουλ
Αλιόσα Ασάνοβιτς

Ο **Αλιόσα Ασάνοβιτς** (*Aljoša Asanović*, γεννήθηκε 14 Δεκεμβρίου 1965) είναι πρώην Γιουγκοσλάβος (από την Κροατία) πρώην διεθνής ποδοσφαιριστής.

## Καριέρα
Γεννήθηκε στο Σπλιτ. Υπήρξε ποδοσφαιριστής πολύ προικισμένος σε ταλέντο. Αγωνιζόταν στο χώρο του κέντρου και χρησιμοποιούσε πολύ το μυαλό του στον τρόπο που έπαιζε, διάβαζε την εξέλιξη της φάσης για αυτό το λόγο οι μεταβιβάσεις του και η οργάνωση της επίθεσης ήταν κάτι που δημιουργούσε με μαεστρία.

Αγωνίστηκε σε πολλές ευρωπαϊκές χώρες και ομάδες αλλά και στην Αυστραλία για μικρό χρονικό διάστημα. Χάιντουκ, Μετς, Ντέρμπι Κάουντι ήταν μερικές από τις σημαντικότερες ομάδες που αγωνίστηκε αφού εκτός από τη Χάιντουκ σε καμία άλλη ομάδα δεν έμεινε περισσότερο από δύο σαιζόν.

Φόρεσε και τη φανέλα του Παναθηναϊκού για δύο χρόνια. Αγωνίστηκε 44 φορές και σημείωσε 9 γκολ. Ο Παναθηναϊκός είχε την τύχη να τον αποκτήσει πριν από το Παγκόσμιο Κύπελλο του 1998 γιατί μετά από αυτό ήταν περιζήτητος.

Η πρώτη του εμφάνιση σε εθνικό επίπεδο συνέπεσε με τον πρώτο αγώνα που έδωσε νεοσύστατη Εθνική Κροατίας με τις Ηνωμένες Πολιτείες (2-1) στις 17/10/1990. Πήρε μέρος στο Παγκόσμιο Κύπελλο της Γαλλίας το 1998 συνθέτοντας με τον Ρόμπερτ Προσινέσκι ένα εκπληκτικό κεντρικό δίδυμο και παρέα με το Νταβόρ Σούκερ, το Ζβόνιμιρ Μπόμπαν, το Ρόμπερτ Γιάρνι και άλλους τεχνίτες Κροάτες ποδοσφαιριστές κατέκτησε την τρίτη θέση. Αν μάλιστα η Κροατία απέφευγε παιδαριώδη λάθη και κρατούσε το προβάδισμα, που είχε δώσει ο Σούκερ μετά από την καλύτερη πάσα ακριβείας της διοργάνωσης από τον Ασάνοβιτς, θα ήταν στον τελικό. Συμμετείχε και στο Ευρωπαϊκό Πρωτάθλημα του 1996.

Με την εθνική Κροατίας ο Αλιόσα Ασάνοβιτς αγωνίστηκε 62 φορές και σκόραρε 4 τέρματα.

Μετά την αποχώρησή του από την ενεργό δράση ακολούθησε καριέρα προπονητή. Ξεκίνησε ως βοηθός ως βοηθός προπονητή στην Εθνική Κροατίας (2006-12). Από το 2021 είναι προπονητής της Ζάμπια.

## Ομάδες
* 1984-1990  Χάιντουκ
* 1990-1991  ΦΚ Μετς 
* 1991-1992  ΑΣ Κάννες 
* 1992-1994  Μονπελιέ ΣΚ
* 1994-1995  Χάυντουκ Σπλιτ
* 1995  Ρεάλ Βαγιαδολίδ 
* 1996  Χάιντουκ
* 1996-1997  Ντέρμπι Κάουντι
* 1997-1998  ΣΣΚ Νάπολι
* 1998-2000  Παναθηναϊκός
* 2000  Αούστρια Βιέννης
* 2001  Σίδνεϋ Γιουνάιτεντ
* 2001-2002  Χάιντουκ

## Παραπομπές


Κατηγορία:Κροάτες ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Κροατίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Ντέρμπι Κάουντι
Κατηγορία:Ποδοσφαιριστές Αούστρια Βιέννης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρβα Λίγκα
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Urbi et orbi

[thumb|right|250px|Ο [Πάπας Βενέδικτος ΙΣΤ΄ σε χριστουγεννιάτικο μήνυμά του «**urbi et orbi''»]]
Η φράση **Urbi et orbi*' (*ούρμπι ετ όρμπι*) είναι [[πάπας|παπική]] [[ευλογία]] που σημαίνει «στην πόλη (*εννοείται της Ρώμης'') και στην οικουμένη», προκειμένου έτσι να δειχθεί ότι η ευλογία αυτή απευθύνεται προς όλο τον κόσμο της οικουμένης.

Η φράση αυτή χρησιμοποιείται, επίσης, προκειμένου να δηλωθεί μία πράξη με διεθνή σημασία ή και να καταδειχθεί αυτή διεθνώς π.χ. συνθήκες.

Κατηγορία:Λατινικές φράσεις
Κατηγορία:Καθολική Εκκλησία
Ζαν Μπερνάρ Λεόν Φουκώ

Ο **Ιωάννης** Βερνάρδος Λέων **Φουκώ** (*Jean Bernard Léon Foucault*, 18 Σεπτεμβρίου 1819 – 11 Φεβρουαρίου 1868) ήταν Γάλλος φυσικός.

Ο Φουκώ ήταν ο γιος ενός εκδότη από το Παρίσι. Μετά την εκπαίδευση που έλαβε κατ' οίκον και ολοκλήρωσε τις εγκύκλιες σπουδές του, σπούδασε Ιατρική, την οποία εγκατέλειψε λόγω του φόβου του αίματος και ασχολήθηκε με την Πειραματική Φυσική και ιδίως την Οπτική και είναι υπεύθυνος για σημαντικές ανακαλύψεις στον τομέα της Χημείας, του Ηλεκτρισμού και του Μαγνητισμού. Είναι αυτός που έθεσε τις βάσεις της νεότερης Οπτικής. Το 1855 εργαζόταν ως φυσικός στο Αστεροσκοπείο του Παρισιού. Ο Ναπολέων ΙΙΙ τον τίμησε με το αξίωμα της Λεγεώνας της τιμής (Légion d'Honneur) το 1862, ενώ την ίδια χρονιά εκλέχθηκε και μέλος του Bureau des Longitudes. Το 1865 έγινε μέλος της Ακαδημίας των Επιστημών (Παρίσι) και αργότερα μέλος της Βασιλικής Εταιρείας του Λονδίνου η οποία και του απένειμε το μετάλλιο του Κόπλεϋ (1860),ενώ ήταν μέλος και στην Γερμανική ακαδημία επιστημόνων. Υπήρξε επίσης διευθυντής των επιστημονικών εκδόσεων της «Εφημερίδας των Συζητήσεων των Παρισίων» από το 1845.

Οι εργασίες του ιδιαίτερα για την ταχύτητα του φωτός στο «κενό», αέρα και λοιπά διαφανή σώματα, καθώς και οι έρευνές του επί των τηλεσκοπίων, της θερμότητας και των ρευμάτων θεωρούνται κλασσικές ενώ ανακάλυψε και τα ρεύματα Eddy. Αλλά και στον τομέα της Μηχανικής οι ανακαλύψεις του Φουκώ δεν ήταν λιγότερο σημαντικές. Με το γνωστό «Πείραμα του Φουκώ» ή πείραμα του εκκρεμούς που επεχείρησε το 1851 απέδειξε την περιστροφή της Γης περί τον άξονά της.
Επιπλέον μαζί με τον φίλο του Φιζώ, τράβηξαν την πρώτη φωτογραφία του Ήλιου. Η σύγχρονη επιστήμη οφείλει επίσης στον Φουκώ την ανακάλυψη του γυροσκοπίου (1852), καθώς και τη θεωρία των γυροσκοπικών φαινομένων. Ο κρατήρας «Φουκώ» στη Σελήνη έχει λάβει το όνομά του προς τιμήν του Γάλλου επιστήμονα.

Οι περισσότερες των εργασιών του Φουκώ δημοσιεύτηκαν στα «Πρακτικά» της Ακαδημίας των Παρισίων (1847-1869).
μικρογραφία|''Recueil des travaux scientifiques de Léon Foucault'', 1878
## Βιβλιογραφία
* Μαγκίρης, Βαγγέλης: «Leon Foucault (1819-1868): Η Γη περιστρέφεται επίσης», *[[Περισκόπιο της Επιστήμης]]*, τεύχος 203 (Φεβρουάριος 1997), σσ. 10-11

## Αναφορές


Κατηγορία:Γάλλοι φυσικοί
Γιουτλάνδη

Η **Γιουτλάνδη ή Ιουτλάνδη** (δανικά: *Jylland*, γερμανικά: *Jütland*, φρισικά: *Jutlân*) είναι χερσόνησος στη βόρεια Ευρώπη που αποτελεί το μόνο μη-νησιωτικό μέρος της Δανίας και επίσης το βορειότερο μέρος της Γερμανίας, που χωρίζει τη Βόρεια Θάλασσα από τη Βαλτική Θάλασσα. Η έκτασή της είναι σχετικά επίπεδη, με χαμηλούς λόφους. Τα βόρεια δύο τρίτα της χερσονήσου καταλαμβάνονται από την πιό δυτικότατη μερίδα του βασιλείου της Δανίας. Η δανική πλευρά έχει έκταση 29.775 τ.χλμ. και πληθυσμό 2.491.852 (2004). Δεν υπάρχει κανένα ξεχωριστό όνομα για τη δανική πλευρά της χερσονήσου, και έτσι αναφέρεται απλά με το ίδιο όνομα. Το βορειότατο μέρος της Γιουτλάνδης μετατράπηκε νησί μετά από μια πλημμύρα το 1825 το Limfjord τον χωρίζεται τώρα από την ηπειρωτική χώρα. Αυτό το νησί καλείται Nørrejyske Ø («νησί βόρειας Γιουτλάνδης») και ακόμα συνήθως υπολογίζεται ως τμήμα της χερσονήσου. Το νότιο τρίτο αποτελείται από το Γερμανικό Κρατιδιο του Σλέσβιχ-Χόλσταϊν, περιλαμβάνοντας τα προηγούμενα δουκάτα Schleswig (επίσης: νότια Γιουτλάνδη) και του Χόλσταϊν. Η τελευταία ρύθμιση των συνόρων ακολούθησε τα δημοψηφίσματα της πόλης Σλέσβιχ (Schleswig) το 1920 και οδήγησε στην επανάκτηση του βόρειου Σλέσβιχ της Δανίας (δανικά: Nordslesvig, συχνότερα: Sønderjylland αν και ο τελευταίος όρος καλύπτει ιστορικά ολόκληρη την περιοχή Schleswig). Ο ποταμός Έλβας διαμορφώνει τα νότια σύνορα της Γιουτλάνδης με την πόλη του Αμβούργου στην ακτή του. 

Οι μεγαλύτερες πόλεις στη χερσόνησο της Γιουτλάνδης είναι:
# Ώρχους, Δανία
# Κίελο, Γερμανία
# Λύμπεκ, Γερμανία
# Ώλμποργκ, Δανία
# Φλένσμπουργκ, Γερμανία
# Νοϊμύνστερ, Γερμανία
# Έσμπιερ, Δανία
# Ράντερς, Δανία
# Κόλενγκ, Δανία
# Βάιλε, Δανία
# Χόρσενς, Δανία

## Εξωτερικοί σύνδεσμοι
* 
* 


Κατηγορία:Γεωγραφία της Γερμανίας
Κατηγορία:Γεωγραφία της Δανίας
Κατηγορία:Χερσόνησοι της Δανίας
Κατηγορία:Χερσόνησοι της Ευρώπης
Κατηγορία:Χερσόνησοι της Βαλτικής Θάλασσας
Κατηγορία:Χερσόνησοι του Σλέσβιχ-Χόλσταϊν
Φωτοφυσικά φαινόμενα

Τα **φωτοφυσικά φαινόμενα** μαζί με τις φωτοχημικές αντιδράσεις αποτελούν τους κύριους τομείς έρευνας στη Φωτοχημεία.

Τα φωτοφυσικά φαινόμενα διακρίνονται σε δύο βασικές κατηγορίες: α) διέγερσης και β) αποχωρισμού.
*1. Στα φαινόμενα διέγερσης η πρωτογενής δράση συνίσταται στον ερεθισμό ενός σωματιδίου (μορίου ή ατόμου) δια της πρόσληψης ενός κβάντου φωτός το οποίο μπορεί στη συνέχεια να αντιδράσει κατά διάφορους τρόπους προκαλώντας:
:α) τον φθορισμό και ενδεχομένως τον φωσφορισμό όπου το διεγερθέν σωματίδιο όταν επανέλεθει σε ομαλή κατάσταση (προτέρα), εκπέμπει κβάντα ακτινοβολίας ίσης η μικρότερης συχνότητας της ακτινοβολίας διέγερσης.
:β) τον εξ ευαισθητοποίησης φθορισμό κατά τον οποίο τo αρχικά διεγερθέν σωματίδιο μεταπίπτει στη προτέρα ομαλή κατάσταση αφού προηγουμένως έχει ερεθίσει με τη σειρά του άλλο σωματίδιο το οποίο και τελικά εκπέμπει ακτινοβολία ίση η μικρότερης συχνότητας της ακτινοβολίας διέγερσης και
:γ) τις καλούμενες συγκρούσεις πρώτου και δεύτερου είδους κατά τις οποίες το ερεθιζόμενο σωματίδιο μεταπίπτει στην αρχική κατάσταση προκαλώντας μια θερμική διαταραχή από την προσληφθείσα ακτινική ενέργεια που την αποδίδει σε θερμική.
*2. Στα φαινόμενα αποχωρισμού η πρωτογενής δράση συνίσταται σε απελευθέρωση ενός ηλεκτρονίου (ιονισμός). Το ηλεκτρόνιο αυτό μπορεί ν΄ ανιχνευτεί δια του φωτοηλεκτρικού φαινομένου. Στη περίπτωση όμως αυτή δεν υφίσταται διέγερση αλλά αποχωρισμός.

Ένα άλλο νεότερο είδος σχετικού φαινομένου που περιλαμβάνεται όμως στα φωτοφυσικά φαινόμενα είναι η φωτοτροπία που έχει να κάνει με ακτινοβολία άλλου χρώματος από εκείνου της διέγερσης.

*
Φιονία

Η **Φιονία** (δανικά: *Fyn*) είναι το τρίτο μεγαλύτερο νησί της Δανίας. Έχει έκταση 2.984 τ.χλμ. και πληθυσμό 457.569 κατοίκους (εκτίμηση 2014). Η μεγαλύτερη πόλη είναι το Όντενσε με 172.512 κατοίκους (εκτίμηση 2014), που συνδέεται με τη θάλασσα με ένα κανάλι, αν και αυτό τώρα σπάνια χρησιμοποιείται. Η Φιονία ανήκει διοικητικά στην περιοχή της Νότιας Δανίας. Από το 1970 ως το 2006, το νησί αποτέλεσε το μεγαλύτερο μέρος του νομού της Φιονία που περιελάμβανε επίσης τα νησιά Λάνγκελαιν, Έρε, Τώσινγκε, καθώς και κάποια μικρότερα νησιά. Η Φιονία συνδέεται με το Σέλαιν, το μεγαλύτερο νησί της Δανίας, με μεγάλη γέφυρα τρένων και αυτοκινήτων. Εκτός από την κύρια πόλη, το Όντενσε, όλες οι σημαντικές κωμοπόλεις βρίσκονται στις παράκτιες περιοχές. Αρχίζοντας στα βορειοανατολικά του νησιού και κινούμενος δεξιόστροφα, ο κατάλογος είναι ο ακόλουθος: Κερτεμίντε (ΒΑ), Νιούμποργκ (δανικά, Nyborg, Α), Σβένπα (δανικά: Svendborg, Α), Φώπο (δανικά: Fåborg, ΝΔ), Εσνς (δανικά: Assens, Δ), Μίντελφαρτ (ΒΔ) και Πογκένσε (δανικά: Bogense, Β). 

Η Φιονία είναι διάσημη ως τόπος γεννήσεως του Χανς Κρίστιαν Άντερσεν, του σχεδιαστή επίπλων Βέρνερ Πάντον και του συνθέτη Καρλ Νίλσεν.

## Παραπομπές


## Εξωτερικοί σύνδεσμοι

Κατηγορία:Νησιά της Δανίας
Κοραλία Καράντη

Η **Κοραλία Καράντη** (γεν. **Κοραλία Σαλαλίδου,** Αθήνα 1η Οκτωβρίου 1959) είναι Ελληνίδα ηθοποιός του θεάτρου και της τηλεόρασης.

## Βιογραφία
Είναι απόφοιτος της Δραματικής Σχολής του Πέλου Κατσέλη. 

Στην τηλεόραση έχει εμφανιστεί στις σειρές Το Φως του Αυγερινού (1980-1981), Οι φρουροί της Αχαΐας (1981), Έλληνες διηγηματογράφοι (1982), Η λάμψη των άστρων (1983-1984), Μια μέσα, μια έξω (1988), Βίος και πολιτεία του Χαράλαμπου Κ (1988-1989), Επικίνδυνη αλήθεια (1989-1990), Δίψα (1990-1991), Άφρικα (1992-1993), Το Κόκκινο Φεγγάρι (1994-1995), Βεντέτα (1999-2000), Έρωτας (2005-2008), Μπρούσκο (2014-2017), Το Τατουάζ (2017-2019), Το αύριο μας ανήκει (2021), Famagusta (2024).

## Προσωπική ζωή
Μητέρα της είναι η ηθοποιός Αφροδίτη Γρηγοριάδου (1937-2020) και νονά της η επίσης ηθοποιός Έλλη Λαμπέτη (1926-1983).

Από το 1991 μέχρι το 1998 ήταν παντρεμένη με τον Τζώνη Καλημέρη και απέκτησε μαζί του έναν γιο, τον Εδουάρδο (γενν. 1995). Από το 2003 μέχρι το 2013 ήταν παντρεμένη με τον δημοσιογράφο και πρώην υπουργό Γιώργο Λιάνη. 

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Δήμος Τολοφώνος

Ο **Δήμος Τολοφώνος** ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δωρίδας. Είχε πληθυσμό 3.088 σύμφωνα με την απογραφή του 2001. Έδρα του δήμου ήταν η Ερατεινή.

## Διαίρεση
Στο Δήμο συμπεριλαμβάνονταν τα εξής δημοτικά διαμερίσματα:
: ** Δ.δ. Ερατεινής ** -- η Ερατεινή [726]
: **Δ.δ. Γλυφάδας** [450]
::* η Γλυφάδα [415]
::* το Δαφνοχώρι [35]
: **Δ.δ. Ελαίας** [143]
::* η Ελαία [143]
::* ο Άγιος Ιωάννης (νησίδα) [0]
: **Δ.δ. Καλλιθέας** [359]
::* η Καλλιθέα [56]
::* η Αγία Ειρήνη [20]
::* ο Άγιος Νικόλαος [101]
::* ο Άγιος Νικόλαος (νησίδα) [0]
::* ο Άγιος Σπυρίδωνας [175]
::* ο Κλοβινός [6]
::* το Πρασούδι (νησίδα) [0]
::* τα Φλαμπουράκια [1]
: ** Δ.δ. Μακρινής ** -- η Μακρινή [88]
: ** Δ.δ. Μηλέας ** -- η Μηλιά [138]
: **Δ.δ. Πανόρμου** [278]
::* η Πάνορμος [129]
::* ο Όρμος Λεμονιάς [149]
: **Δ.δ. Τολοφώνος** [619]
::* η Τολοφώνα [300]
::* η Παραλία Τολοφώνος [319]
: **Δ.δ. Τριζονίων** [272]
::* τα Τριζόνια (νησίδα) [156]
::* η Σπηλιά [53]
::* τα Χάνια [63]

## Εκδηλώσεις της περιοχής που καταλάμβανε ο δήμος
Η σημαντικότερη εκδήλωση του Δήμου, είναι η Γιορτή της Τράτας, που διοργανώνεται στην έδρα του Δήμου, Ερατεινή, κάθε Ιούνιο σε συνεργασία με το Δήμο και τον Πολιτιστικό Σύλλογο Ερατεινής. Κατά τη διάρκεια της εκδήλωσης, προσφέρονται δωρεάν ψητές σαρδέλες, ψωμί και κρασί, ενώ συγκρότημα μουσικής παίζει παραδοσιακά άσματα σε εξέδρα κατά μήκος του λιμανιού.

## Εξωτερικοί σύνδεσμοι
*Επίσημος δικτυακός τόπος Δήμου Τολοφώνος
*Ιστοσελίδα του Νομού Φωκίδος 
*Ενημερωτικός και ταξιδιωτικός οδηγός Φωκίδας 

Κατηγορία:Δήμοι της περιφερειακής ενότητας Φωκίδας
Πατριάρχης Δοσίθεος

Ο **Θεοδόσιος Β΄** ή **Δοσίθεος** διετέλεσε Πατριάρχης Ιεροσολύμων και κατόπιν Κωνσταντινουπόλεως, στα τέλη του 12ου αιώνα.

Καταγόταν από τη Βενετία και διετέλεσε μοναχός στη Μονή Στουδίου. Ήταν Πατριάρχης Ιεροσολύμων όταν επαύθη ο Πατριάρχης Κωνσταντινουπόλεως Νικήτας Β΄ από τον Αυτοκράτορα Ισαάκιο Β΄ Άγγελο. Ο Αυτοκράτορας ήταν προσωπικός φίλος του Δοσιθέου και τον επέλεξε ως νέο Οικουμενικό Πατριάρχη τον Φεβρουάριο του 1189.

Η μετάθεση αυτή προκάλεσε αντιδράσεις και διήρκεσε μόλις 9 ημέρες, οπότε εξελέγη νέος Πατριάρχης ο Λεόντιος Θεοτοκίτης. Και αυτός όμως έμεινε στον θρόνο μόλις 7 μήνες και κατόπιν επαύθη από τον Ισαάκιο Άγγελο και επανεξελέγη ο Δοσίθεος τον Σεπτέμβριο ή Οκτώβριο του 1189.

Και πάλι παρέμεινε στο θρόνο για λίγους μόνο μήνες, καθώς κάποιοι επίσκοποι, με επικεφαλής τον Πατριάρχη Αντιοχείας Θεόδωρο Βαλσαμών, αντέδρασαν στην εκλογή του και προκάλεσαν διαμαρτυρίες κλήρου και λαού. Έτσι, αν και είχε εκλεγεί νέος Πατριάρχης Ιεροσολύμων ο Μάρκος Β΄, ο Δοσίθεος αναγκάστηκε να παραιτηθεί τον Σεπτέμβριο του 1191 και να επιστρέψει στα Ιεροσόλυμα.

## Παραπομπές


## Πηγές
* 
*  
* 
* 

Δοσίθεος
Δοσίθεος
Δοσίθεος
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Κοντογενάδα Κεφαλονιάς

Η **Κοντογενάδα** ή **Κοντογεννάδα** είναι ένα χωριό της Κεφαλονιάς. Βρίσκεται στην περιοχή της Παλικής, κοντά στην παραλία των Πετανών.

## Δημογραφικά
Η Κοντογεννάδα τα τελευταία χρόνια έχει συρρικνωθεί πληθυσμιακά σε πολύ μεγάλο βαθμό  και οι μόνιμοι κάτοικοί της είναι 92 (2011), ενώ το χωριό παρουσιάζει αύξηση πληθυσμού τους καλοκαιρινούς μήνες. Η εξέλιξη του πληθυσμού έχει ως εξής (η σελ. αναφέρεται στη σελίδα του pdf):

## Τοποθεσία
Είναι το τελευταίο χωριό που θα συναντήσει κανείς στη διαδρομή από το Ληξούρι προς την Ανωγή. Βρίσκεται σε σημείο με πανοραμική θέα. Από την κεντρική του πλατεία είναι δυνατόν να απολαύσεις την περιοχή της Λάσσης του Αργοστολίου, το αεροδρόμιο της Κεφαλονιάς, ακόμα και τη Ζάκυνθο.

## Ιστορία

Στο χωριό βρίσκονται αρκετά αρχαιολογικά και ιστορικά μνημεία. Στο τέλος της Μυκηναϊκής περιόδου χρονολογούνται οι θολωτοί - λαξευτοί τάφοι. Πρόκειται για θολωτούς τάφους με δρόμο, μικρότερους σε μέγεθος από αυτούς της Πελοποννήσου, εκ των οποίων τα 2/3 είναι λαξευτά στο φυσικό βράχο, ενώ το ανώτερο μέρος ήταν κατασκευασμένο κατά το εκφορικό σύστημα. Όλοι οι τάφοι της Κοντογενάδας είχαν συληθεί και εν μέρει καταστραφεί εξαιτίας μεταγενέστερων χρήσεων, ίσως από την αρχαιότητα. Από αυτούς σώζεται ένας στη θέση "Στην Πλάκα" ή "Πλάκες" πλήσιον του χωριού, καθώς και στην ευρύτερη περιοχή στον λόφο "Σκινιώτικο Βουνί". Ο τελευταίος λόφος λειτούργησε στο παρελθόν και μέχρι σήμερα, σαν λατομείο, καθώς ο μαλακός και αρκετά ανθεκτικός ασβεστόλιθος (μαργαϊκός  ασβεστόλιθος) χρησιμοποιήθηκε γενικά ως δομικό υλικό και ευνόησε την λάξευσή του in situ. Εκτός των θολωτών - λαξευτών τάφων, στη θέση "Πλάκες" αναγνωρίζεται ένα λαξευτό ελαιοπιεστήριο, ενώ 200 μέτρα ανατολικότερα, στη θέση "Στης Μηνούς", μπορεί να διακρίνει κανείς στο βράχο ένα λαξευτό κιβωτιόσχημο τάφο, μια δεξαμενή, και άλλα ίχνη τα οποία αποτελούν αρχαιολογικά τεκμήρια της έντονης παρουσίας του ανθρώπου στην περιοχή. Άλλη σημαντική θέση στον ευρύτερο χώρο είναι τα "Οικόπεδα", στα οποία ανακαλύφθηκαν τάφοι, ταφικός περίβολος, σφοντύλια, κοσμήματα, κεραμική, σκελετικά κατάλοιπα ανθρώπων και ζώων κ.ά. Τα όποια πολύτιμα ευρήματα μεταφέρθηκαν με ασφάλεια στο Αρχαιολογικό Μουσείο Αργοστολίου.
Εξαιρετικές είναι και οι δύο εκκλησίες του χωριού: Η Παναγία και ο Άγιος Ιωάννης. Η πρώτη είναι μια υπέροχη εκκλησία 200 περίπου ετών, ενώ ο δεύτερος διαθέτει ένα από τα καλύτερα τέμπλα της Δυτικής Ελλάδας. Εκτός από τις δύο αυτές κύριες εκκλησίες υπάρχει και μία αρκετά μικρότερη, ο Άγιος Γεώργιος.

## Προσωπικότητες
Από την Κοντογεννάδα κατάγεται ο γνωστός από τις ανασκαφές στη Σαντορίνη αρχαιολόγος Σπύρος Μαρινάτος.

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Το Χρονικό του Χρόνου

Το **Χρονικό του Χρόνου** του Στίβεν Χόκινγκ αποτελεί εκδοτικό φαινόμενο. Έχει μεταφραστεί σε τουλάχιστον 40 γλώσσες, και έχουν πουληθεί εκατομμύρια αντίτυπά του σε ολόκληρο τον κόσμο. Θεωρείται πλέον ένα κλασικό έργο. Όταν πρωτοεκδόθηκε, το 1988, οι ιδέες που αναλύονταν στις σελίδες του προέρχονταν από την πρώτη γραμμή της έρευνας του Σύμπαντος. Ο πρωτότυπος τίτλος του βιβλίου ήταν: *A Brief History of Time*. Κατά το χρονικό διάστημα που μεσολάβησε, σημειώθηκαν σημαντικές πρόοδοι στην τεχνολογία της παρατήρησης τόσο του μικρόκοσμου όσο και του μακρόκοσμου, έτσι η κοσμολογία και η θεωρητική φυσική εισήλθαν σε μια χρυσή εποχή. Ο Στήβεν Χόκινγκ ήταν από τους μεγαλύτερους επιστήμονες που συνέβαλαν σε αυτή την αναγέννηση. Στην τωρινή έκδοση του βιβλίου, ο συγγραφέας, περιλαμβάνει τις πιο πρόσφατες εξελίξεις του επιστημονικού τομέα, πολλές από τις οποίες έχει προβλέψει ο ίδιος.

## Περιεχόμενα
# Η εικόνα του ανθρώπου για το Σύμπαν
# Χώρος και χρόνος
# Το Σύμπαν διαστέλλεται
# Η αρχή της απροσδιοριστίας
# Τα στοιχειώδη σωματίδια και οι δυνάμεις της φύσης
# Οι μαύρες τρύπες
# Οι μαύρες τρύπες δεν είναι και τόσο μαύρες
# Η μοίρα του Σύμπαντος-παρελθόν και μέλλον
# Το βέλος του χρόνου
# Κοσμικές σήραγγες και ταξίδια στο χρόνο
# Η ενοποίηση των φυσικών θεωριών
# Συμπεράσματα

## Παραπομπές


## Αναφορές
* Hawking, Το Χρονικό του Χρόνου, Εκδόσεις Κάτοπτρο, 2000 χαρτόδετη έκδοση, 248 σελίδες, ISBN 960-7778-18-9

Χρονικό
Φωτοχημεία

Η **Φωτοχημεία** είναι κλάδος της Φυσικοχημείας που ασχολείται με τα φυσικά φαινόμενα και τις χημικές αντιδράσεις που προκαλούνται όταν ενα μοριακό σύστημα απορροφάει υπεριώδη (μήκος κύματος 100-400 nm), ορατή  (μήκος κύματος 400-750 nm) η υπέρυθρη (μήκος κύματος 750-2500 nm) ακτινοβολία.

Γενικά το φως ή ακριβέστερα μια φωτεινή ηλεκτρομαγνητική ακτινοβολία είναι δυνατόν να προκαλέσει ή ακόμα και να επιταχύνει μεγάλο αριθμό χημικών αντιδράσεων, όπως για παράδειγμα: τη μετατροπή του λευκού φωσφόρου σε ερυθρό, ή την ένωση του χλωρίου με το υδρογόνο, τον γνωστό σχηματισμό του όζοντος (O3), από το οξυγόνο (O2), τη διάσπαση των αλογονούχων ενώσεων του αργύρου (βασική της κλασικής φωτογραφίας), αλλά ακόμα και στον άνθρωπο, όπως το μαύρισμα του δέρματος, μετά από παρατεταμένη έκθεση στον Ήλιο. 
Κυρίαρχη όμως επίδραση του φωτός σε τέτοιες διεργασίες αποτελεί η διαδικασία της φωτοσύνθεσης που συμβαίνει στα πράσινα μέρη των φυτών με την μεσολάβηση βεβαίως της χλωροφύλλης.

## Δείτε επίσης
* Ακτινοχημεία
* Φωτοκατάλυση
* Φωτόλυση
* Φωτοφόρηση
* Φωτοχημική αντίδραση

## Παραπομπές


## Εξωτερικοί σύνδεσμοι
*
Πράκτορες 005 εναντίον Χρυσοπόδαρου

Το ***Πράκτορες 005 εναντίον Χρυσοπόδαρου*** είναι μια κωμική ταινία του 1965, σε παραγωγή της Αφοί Ρουσσόπουλοι και σε σκηνοθεσία - σενάριο Ορέστη Λάσκου. 

## Πλοκή
Ο Κοσμάς (Κώστας Χατζηχρήστος) και ο Δαμιανός Μπουραλάς (Γιάννης Γκιωνάκης), θαυμαστές του Τζέιμς Μποντ, είναι ιδιοκτήτες ενός οινοζυθεστιατορίου και κάτοχοι του 5% μιας βιομηχανίας. Ο Μικές Παραράς (Κώστας Ρηγόπουλος), τον οποίο οι δυο τους βλέπουν ως άλλο "Χρυσοπόδαρο" που πρέπει να εξολοθρεύσουν, έχει στην ιδιοκτησία του το 47,5% της ίδιας βιομηχανίας και, μαζί με τον συνεργάτη του, τον Τέλη Χατζηνέφτη (Γιώργος Βρασιβανόπουλος), εκμεταλλεύεται και κακομεταχειρίζεται τους εργαζόμενους κατακλέβοντας την επιχείρηση. Εν μέσω των οικονομικών δυσκολιών που αντιμετωπίζουν, οι δυο συνέταιροι δανείζονται από τον Τέλη, ο οποίος φυσικά τους εκμεταλλεύεται μέχρι τα άκρα, βάζοντας την  Αλέκα (Μπεάτα Ασημακοπούλου) και τη Φωφώ (Ντίνα Τριάντη) να τους ρίξουν στάχτη στα μάτια. Όταν έρχεται η Ρίτα Παυλίδη (Ελένη Κριτή), η κάτοχος του υπόλοιπου 47,5%, και αποκαλύπτονται οι ατασθαλίες του Χρυσοπόδαρου, ο Κοσμάς και ο Δαμιανός καταφέρνουν να πάρουν τον έλεγχο της επιχείρησης στα χέρια τους με τις αγαπημένες τους πλέον, Αλέκα και Φωφώ, στο πλευρό τους.

## Διανομή ρόλων
* Κώστας Χατζηχρήστος - Κοσμάς Μπουραλάς**'
* [[Γιάννης Γκιωνάκης]] - Δαμιανός Μπουραλάς**'
* Μπεάτα Ασημακοπούλου - Αλέκα**'
* [[Ντίνα Τριάντη]] - Φωφώ**'
* Κώστας Ρηγόπουλος - Μικές Παραράς**'
*[[Γιώργος Τζιφός]] - κοράκι
* [[Ελένη Κριτή]] - Ρίτα Παυλίδη**'
* Γιώργος Βρασιβανόπουλος - Τέλης Χατζηνέφτης**
* Παναγιώτης Καραβουσιάνος - Καρανταούνης
* Γιώργος Βελέντζας - εκπρόσωπος εργαζομένων
* Νάσος Κεδράκας - Παπασωτηρίου
*Γιάννης Φύριος - κυρ-Αριστείδης

## Υποδοχή

Κυκλοφόρησε και με τη μορφή ντιβιντί στις 18 Απριλίου 2006. 

## Παραπομπές


## Εξωτερικοί σύνδεσμοι
* ''Πράκτορες 005 εναντίον Χρυσοπόδαρου'' στην Ταινιοθήκη της Ελλάδος

Κατηγορία:Ταινίες του 1965
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Παρωδία (ταινίες)
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Ορέστη Λάσκου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ελληνικές ασπρόμαυρες ταινίες